Twee mans verdrink in Oos-Kaap, een geredArgieffoto Twee mans het Sondag in twee afsonderlike gevalle in die Oos-Kaap verdrink. Kapt. Mali Govender, polisiewoordvoerder, het aan Maroela Media gesê die Port Alfred-polisie is omstreeks 10:40 na West Beach ontbied nadat twee mans, albei in hul 20’s, in die moeilikheid beland het toe hulle gaan swem het. “Een man is op die toneel dood en die ander een is gered en na ŉ plaaslike hospitaal geneem. Na wat verneem word, is sy toestand stabiel,” het sy gesê. Die ander verdrinking het omstreeks 13:30 in die kusdorpie Kasouga, tussen Port Alfred en Kenton on Sea, plaasgevind. Die oorledene is ŉ 65-jarige man. Die polisie doen geregtelike doodsondersoeke.